Az Európának szánt gáz csökkentését helyezte kilátásba Putyin
Moszkva eltökélt amellett, hogy biztosítsa Európa gázellátását a tél folyamán, de ha Ukrajna ismét "megcsapolná" az Oroszországból Európába irányuló gázszállításokat, csökkenteni fogja az európai gázszállítást - hangoztatta az orosz elnök csütörtökön Belgrádban.
Vlagyimir Putyin hozzátette: Oroszország mindig megbízható partner volt, és megvannak a kellő tartalékai, hogy saját, valamint európai és ázsiai partnerei igényeit is kielégítse. Hangsúlyozta, hogy Moszkva nem szeretné, ha energiaválság alakulna ki. "Teljes felelősséggel állíthatom, hogy nem lesz semmilyen válság Európában az energia-együttműködés orosz résztvevőinek hibájából" - jelentette ki az orosz államfő.
A nyugati hírügynökségek ennek ellenére fenyegetésként értelmezték Putyin szavait. Moszkva idén június 16-án leállította a gázszállítást Ukrajnának (azaz Ukrajna kontingensét nem táplálja be az országon keresztül Európába is szállító vezetékekbe), miután a Gazprom közölte: Kijev többmilliárd eurós tartozást halmozott fel. Moszkva azt várja, hogy a tartozás legalább egy részét megtérítik, és újraindulhat a gázszállítás. Ukrajna szerint viszont túlárazták a gázt, ezzel büntetve Kijev Európa-barát politikáját.
Oroszország és Ukrajna között ez már a harmadik gázárvita az utóbbi évtizedben. Putyin kiemelte: ha Ukrajna mégis megcsapolná a tranzitvezetékeket, ahogy azt 2008-ban tette, Oroszország - a 2008-as helyzethez hasonlóan - következetesen csökkenteni fogja az Európába szállított gáz mennyiségét, az "ellopott" mennyiséggel. Az orosz elnök hozzátette, hogy Milánóban az Ázsia-Európa Találkozón is a gázellátásról fog beszélni. Reményét fejezte ki, hogy az olaszországi tárgyalásokon megegyezés születik Ukrajna és Oroszország között.
A Déli Áramlat gázvezeték kiépítését a szerelemhez hasonlította az orosz elnök. Szerinte mindkét esetben csak akkor lehet boldogságról beszélni, ha mindkét fél részt vesz benne. "Nem tudunk egyedül többmilliárd eurós vezetéket kiépíteni, ha partnereink még azon gondolkodnak, hogy kell-e egyáltalán ez a projekt vagy sem" - magyarázta Putyin. Kifejtette, hogy a Déli Áramlat gázvezetékre azért van szükség, mert az európai felhasználók számára csökkenti a tranzitkockázatokat. A gondok kizárólag politikai kérdésekből adódnak, és ez a jelen esetben árt a gazdaságnak - tette hozzá.
A vírus terjedésének szentelt rendkívüli brüsszeli tanácskozás után Tonio Borg egészségügyi EU-biztos közölte az újságírókkal: az eddig folytatott szűrési gyakorlat felülvizsgálata azt célozza, hogy ahol szükséges, hatékonyabbá tegyék a módszereket. Borg szerint a felülvizsgálatot az Egészségügyi Világszervezettel (WHO) együttműködve kívánják elvégezni.
A felülvizsgálat Libériára, Guineára és Sierra Leonéra terjed ki.  Az egészségügyi EU-biztos szerint azonban nem csupán az érintett afrikai államok kiléptető pontjain szükséges a szűrés hatékonyságának a növelése, hanem a 28 EU-ország belépési pontjain is összehangolt intézkedéseket kell foganatosítani. Mint Borg hozzátette, a koordinációs kötelezettség mellett is a tagországok kezében marad a döntés joga a konkrét lépések megtételéről. Szükséges például az összehangolás a járványnak kitett országokból érkezők által kitöltendő kérdőívek tartalmának meghatározásakor, az ilyen utasok tekintetében követendő eljárásrend kidolgozásakor - részletezte a feladatokat.
Az ebola eddigi halálos áldozatainak a számát mintegy 4500-ra becsülik. A halálesetek csaknem mindegyike Nyugat-Afrikában következett be. Magyarországot a brüsszeli tanácskozáson az Emberi Erőforrások Minisztériumának egészségügyért felelős államtitkára képviselte. Zombor Gábor kiemelte: Magyarország az európai országok között is a legalacsonyabb fokú kockázatnak kitett országok közé tartozik ebola-veszélyeztetettség szempontjából. Az államtitkár elmondta: felszólalásában kiemelte, hogy Magyarországnak nem csupán a saját maga számára szükséges mennyiségben vannak megfelelő eszközei és képességei a járvány elhárítására, hanem más országoknak is fel tud ajánlani támogatást a rendelkezésére álló kapacitásból. Magyarország az EU támogatási programján keresztül például védőeszközöket, védőfelszereléseket küld az ebola sújtotta országoknak.
Zombor Gábor közölte: Budapestre nem érkezik közvetlen légi járat az ebola járványtérségéből, és nincs szükség az eddigi repülőtéri beléptetési rendszer szigorítására.
A vírus terjedésének szentelt rendkívüli brüsszeli tanácskozás után Tonio Borg egészségügyi EU-biztos közölte az újságírókkal: az eddig folytatott szűrési gyakorlat felülvizsgálata azt célozza, hogy ahol szükséges, hatékonyabbá tegyék a módszereket. Borg szerint a felülvizsgálatot az Egészségügyi Világszervezettel (WHO) együttműködve kívánják elvégezni.
A felülvizsgálat Libériára, Guineára és Sierra Leonéra terjed ki.  Az egészségügyi EU-biztos szerint azonban nem csupán az érintett afrikai államok kiléptető pontjain szükséges a szűrés hatékonyságának a növelése, hanem a 28 EU-ország belépési pontjain is összehangolt intézkedéseket kell foganatosítani. Mint Borg hozzátette, a koordinációs kötelezettség mellett is a tagországok kezében marad a döntés joga a konkrét lépések megtételéről. Szükséges például az összehangolás a járványnak kitett országokból érkezők által kitöltendő kérdőívek tartalmának meghatározásakor, az ilyen utasok tekintetében követendő eljárásrend kidolgozásakor - részletezte a feladatokat.
Az ebola eddigi halálos áldozatainak a számát mintegy 4500-ra becsülik. A halálesetek csaknem mindegyike Nyugat-Afrikában következett be. Magyarországot a brüsszeli tanácskozáson az Emberi Erőforrások Minisztériumának egészségügyért felelős államtitkára képviselte. Zombor Gábor kiemelte: Magyarország az európai országok között is a legalacsonyabb fokú kockázatnak kitett országok közé tartozik ebola-veszélyeztetettség szempontjából. Az államtitkár elmondta: felszólalásában kiemelte, hogy Magyarországnak nem csupán a saját maga számára szükséges mennyiségben vannak megfelelő eszközei és képességei a járvány elhárítására, hanem más országoknak is fel tud ajánlani támogatást a rendelkezésére álló kapacitásból. Magyarország az EU támogatási programján keresztül például védőeszközöket, védőfelszereléseket küld az ebola sújtotta országoknak.
Zombor Gábor közölte: Budapestre nem érkezik közvetlen légi járat az ebola járványtérségéből, és nincs szükség az eddigi repülőtéri beléptetési rendszer szigorítására.